इफ्तारी से पहले खाने पर पाकिस्तान की पुलिस ने हिन्दू बुजुर्ग को पीटा

इस्लामाबाद। पाकिस्तान में हिन्दूओं पर हो रहे आत्याचार का एक और मामला सामने आया है। यहां की पुलिस ने एक 90 साल के हिन्दू बुजुर्ग को सिर्फ इस लिए पीटा क्योंकि उन्होंने इफ्तारी के समय से पहले खा लिया था।

पाकिस्तान के पंजाब प्रांत के इस 90 वर्षीय बुजुर्ग का नाम गोकल दास है। गोकलदास को पंजाब प्रांत के घोटकी जिले के हुसैन हैदरानी नाम के पुलिस अफसर ने पीटा है।

दरअसल गोकल दास ने शाम के 6.30 बजे अपने घर के बाहर बैठ कर चावल खा लिया था, जबकि इफ्तारी 40 मिनट बाद होनी थी। पुलिस की पिटाई से गोकल दास का हाथ खून से सन गया है। गोकल दास की पिटाई के बाद फोटो सोशल मीडिया पर वायरल हो गया।

जिसके बाद सोशल नेटवर्किंग साइट ट्विटर पर उस पुलिस अफरस को लोगों ने जमकर कोसा है और उसे भला बुरा कहा है।

वहीं घटना के बाद सोशल मीडिया पर बढ़ता बवाल देख पुलिस अफसर को गिरफ्तार कर लिया गया है।

ये भी पढ़ेंः देश की सभी खबरों के लिए यहां क्लिक करें

ये भी पढ़ेंः दुनिया की सभी खबरों के लिए यहां क्लिक करें

Posted By: anand raj

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस